Március 23.

nagyszerda hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

ÍME, A VŐLE**GÉNY** JŐ ÉJFÉLKOR \* és boldog a szolga, kit vir**raszt**va \* ámde méltatlan, akit lus**tál**kodva talál. \* Vigyázz, ó én **lel**kem, \* és sok álommal **ne** terheld magad, \* nehogy a halálra a**dat**ván \* a mennyország**ból** kivettessél, \* hanem serkenj föl, ki**ált**ván: \* Szent, szent, szent vagy **Is**ten, \*’ az Istenszülő kedvéért **kö**nyörülj rajtunk! *(3x)*

***Az 1. zsoltárcsoport (XVI. kathizma:109-117. zsoltár) után kathizmálion, 3. hang. Minta: A te szüzességed…***

A PARÁZNA ASSZONY hozzád járult, **em**berszerető, \* s könnyekkel vegyített illatszerrel meg**ken**te lábadat, \*\* és parancsodra megszabadult gonoszságának rossz szagától. \* Kegyelmedet élvezte a hálát**lan** tanítvány is, \* de ő elvetet**te** magától azt, \*\* és a kapzsiság sarába belesüllyedt, \*\* és áruba bocsátott téged, Krisztus, \*’ Dicsőség a te kö**nyö**rületednek!

***Dicsőség… most és… Ismét ugyanez.***

***A 2. zsoltárcsoport (XVII. kathizma: 118. zsoltár) után kathizmálion, 4. hang.***

JÚDÁS A PÉNZVÁGY BŰ**VÖ**LETÉBEN \* álnokul azon mes**ter**kedett, Uram, \* hogy téged, az élet kin**csét**, eladjon. \* Azért mámorosan ro**han** a zsidókhoz, \* és így szól a tör**vény**szegőkhöz: \* „Mit adtok nekem, és én ke**ze**tekbe adom, \*’ hogy őt **meg**feszítsétek!”

***Dicsőség… most és… Ugyanaz.***

***A 3. zsoltárcsoport (XVIII. kathizma: 119-133. zsoltár)*** ***után kathizmálion, 1. hang.***

A BŰNÖS KÉJNŐ jajgatva kiáltott hozzád, Ir**gal**mas, \* és a hajával buzgón törölgette szeplőtelen lá**ba**idat. \* Szíve mélyéből sóhaj**tott** fel: \* Ne taszíts el, és ne iszonyodj tőlem, **Is**tenem, \* de fogadj el engem megté**ré**sem**ben**, \*’ és üdvözíts, mint egyetlen **Em**berszerető!

***Dicsőség… Most és… Ismét ugyanez.***

***Evangélium (Jn 12,17-50), 50. zsoltár.***

### KÁNON:

#### III. ÓDA. 2. hang. Irmosz:

A HITNEK KŐSZIKLÁJÁN megerősítvén fölnyitottad számat ellenségeim ellen, s megörvendeztetted szívemet, hogy így zengjek neked: Nincs oly szent, mint a mi Istenünk, és nincs más olyan igaz, mint te. Uram!

Hivalkodva és gonosz szándékkal gyűlt össze a törvényszegők főtanácsa, hogy elítélje a Szabadítót, téged, Krisztus, kinek mi ezt zengjük: Te vagy a mi Istenünk, és nincs más olyan igaz, mint Te, Uram!

A törvényszegők szörnyű tanácsa istenellenes lélekkel azt fontolgatja, hogy haszontalan latorként elítélje Krisztust, akinek mi ezt zengjük: Te vagy a mi Istenünk, és nincs más szent rajtad kívül, Uram!

***Katavásziaként megismételjük az irmoszt:***

A HITNEK KŐSZIKLÁJÁN megerősítvén fölnyitottad számat ellenségeim ellen, s megörvendeztetted szívemet, hogy így zengjek neked: Nincs oly szent, mint a mi Istenünk, és nincs más olyan igaz, mint te, Uram!

### Konták:

***4. hang. Minta: Aki önként…***

BÁR A BŰNÖS ASSZONYT IS FELÜLMÚLVA vétkeztem, **ó** Jóságos, \* soha könnyekkel még ne**ked** nem áldoztam. \* Azért csöndben boru**lok** le eléd, \* tisztaságos lába**dat** csókolgatva, \* Mint Uralkodóm, adj bűnbocsá**na**tot nekem, \* ki hoz**zád** így kiáltok: \*’ szabadíts meg engem annak szennyé**ből**, mit műveltem!

***Ikosz:***

A hajdan bűnös nő egyszerre tiszta lett, s a rút bűn műveit és a testi élvezeteket meggyűlölte. Megfontolta ugyanis, hogy mekkora szégyent érnek és mekkora büntetést kénytelenek majd elviselni a paráznák és kicsapongók. Ezek között az első én vagyok, és ezért rettegek, s mégis esztelenül megmaradok megszokott gonoszságaimban. A parázna nő viszont megrendülve igyekezett a Megváltóhoz, akihez így kiáltott: Irgalmas és Emberszerető, szabadíts meg engem annak szennyéből, mit műveltem!

#### VIII. ÓDA. Irmosz (2. hang):

A ZSARNOK PARANCSSZAVA \* szerfölött kemény volt, \* s a kemencét hétszer melegebbre tüzesítették. \* A királyi parancsot megszegő és ebbe vetett ifjak mégsem égtek meg, \* hanem ezt hangoztatták: \* Énekeljétek az Urat, az Úrnak minden művei, és magasztaljátok őt mindörökké!

Az asszony kiöntötte drága illatszerét a te isteni és fönséges fejedre, Uralkodó Krisztus, és tisztátalan kezével átölelte szeplőtelen lábadat, ezt hangoztatva: Énekeljétek az Urat, az Úrnak minden művei, és magasztaljátok őt mindörökké!

A bűnökkel terhelt asszony könnyeivel mossa lábadat, és hajával törölgeti azt, s így élete nem siklott ki végül a megváltás tetteitől, hanem ezt hangoztatja: Énekeljétek az Urat, az Úrnak minden művei, és magasztaljátok őt mindörökké!

Megvan a váltság a megtérőnek az Üdvözítő irgalmassága és az ő könnyeinek patakzása folytán, amelyben a bűnvallomás során megtisztult, és szégyenkezés nélkül hangoztatta: Énekeljétek az Urat, az Úrnak minden művei, és magasztaljátok őt mindörökké!

Dicsérjük, áldjuk, imádjuk az Urat…

***Katavásziaként ismét az irmosz:***

A ZSARNOK PARANCSSZAVA \* szerfölött kemény volt, \* s a kemencét hétszer melegebbre tüzesítették. \* S a királyi parancsot megszegő belevetett ifjak mégsem égtek meg, \* hanem ezt hangoztatták: \* Énekeljétek az Urat, az Úrnak minden művei, és magasztaljátok őt mindörökké!

***Az Istenszülő magasztaló éneke.***

#### IX. ÓDA. Irmosz (2. hang):

JERTEK, MAGASZTALJUK tiszta lélekkel és szeplőtelen ajkakkal Emmánuel szeplőtelen, tisztaságos Anyját, s általa tárjuk könyörgésünket a tőle született elé: Kegyelmezz lelkünknek, Krisztus Isten, és üdvözíts minket!

Hálátlanul és gonoszságra törekedve a Mester értékének megfelelő árat követel a gonosz Júdás, és áruba bocsátja az istenszeretet kegyelmét, amely által a bűnös megszabadul adósságaitól. Kegyelmezz lelkünknek, Krisztus Isten, és üdvözíts minket!

Júdás a törvényszegő vezetőkhöz siet, és így szól: „Mit adtok nekem, ha kezetekbe adom Krisztust, akit el akartok fogni?” Így adta el pénzért Krisztus barátságát Júdás. Kegyelmezz lelkünknek, Krisztus Isten, és üdvözíts minket!

Helyrehozhatatlanul megbénító kapzsiságodban hogyan feledhetted el azt, amit hallhattál, hogy a lélek nemcsak annyit ér, mint e világ? Kétségbeesve aztán felakasztod magadat, áruló! Kegyelmezz lelkünknek, Krisztus Isten, és üdvözíts minket!

***Katavásziaként megismételjük az irmoszt:***

JERTEK, MAGASZTALJUK tiszta lélekkel és szeplőtelen ajakkal Emmánuel szeplőtelen, tisztaságos Anyját, s általa tárjuk könyörgésünket a tőle született elé: Kegyelmezz lelkünknek, Krisztus Isten, és üdvözíts minket!

***Fényének:***

FÖLÉKESÍTETT MENYEGZŐS TERMEDET látom, Üdvözítőm, \* de nincs menyegzős öltönyöm, hogy oda bejuthassak. \* Tedd ragyogóvá lelkem öltözékét, fényárasztó, \* és üdvözíts engem! *(3x)*

### Dicséreti sztihirák:

***1. hang.***

TÉGED, **A** SZŰZ FIÁT, \* a bűnös asszony Istennek **is**mervén el \* zokog**va** ezt mondta, \* mert könnyekre méltó dol**go**kat művelt: \* Oldozz fel **bű**neimtől, \* mint feloldom hajfo**na**taimat, \* szeresd a szeretőt, aki gyűlöle**tet** érdemel, \* és a vámosokkal együtt hir**det** majd téged, \*’ emberszerető **Jó**tevőm!

A DRÁGA KENETET a **bű**nös asszony \* a könnyei**vel** keverte, \* és miután lábadat **meg**csókolta, \* szeplőtelen lábaid**ra** öntötte. \* Neki azonnal megtisz**tu**lást adtál, \* ki éret**tünk** szenvedtél. \* Ajándékozz nekünk is **bo**csánatot, \*’ **és** üdvözíts minket!

MIDŐN A BŰNÖS ASSZONY kenetet **ho**zott neked, \* épp akkor tanítványod alkut kötött a tör**vény**szegőkkel. \* Amaz örömmel öntötte rád a drá**ga** kenetet, \* ez pedig már sietett elárulni a fölbe**csül**hetetlent. \* Amaz uralkodó**nak** ismert el, \* ez pedig elszakadt az U**ral**kodótól. \* Az asszony így **meg**szabadult, \* ám Júdás az ellen**ség** rabja lett. \* Szörnyű volt a **ki**csapongás, \* de erősebb **a** megtérés. \* Ezt add meg nekem is, értünk szenvedő **Üd**vözítő, \*’ **és** üdvözíts engem!

MENNYIRE NYO**MO**RULT Júdás! \* Ő látta a bűnös nőt, ki lába**dat** csókolta, \* és alattomosan eltervezte az á**ru**ló csókot! \* Az asszony kibontotta haj**fo**natait, \* őt pedig megbéklyózta föl**in**dulása. \* Így kenet helyett romlott szagú gonosz**sá**gát hozta, \* mert az irigység nem képes a hasznosat **vá**lasztani. \* Ó, mennyire nyo**mo**rult Júdás! \*’ Mentsd meg az ő sorsától, Istenünk, **lel**künket!

***Dicsőség… 2. hang.***

A BŰNÖS ASSZONY igyekezett kene**tet** venni, \* méghozzá drá**ga** illatszert, \* hogy megkenje vele **Jó**tevőjét. \* És a kenet készítőjé**hez** így szólt: \* Adj nekem kenetet, hogy vele **ken**jem meg azt, \*’ aki letörölt ró**lam** minden bűnt!

***Most és… 6. hang.***

A BŰNBE SÜLLYEDT NŐ rád talált, üdvös**ség** révpartja, \* és a könnyeivel vegyített kenettel megkenve téged, **er**re kért meg: \* Nézz reám, mert hatalmadban van **a** bűnbocsánat! \* Tekints reám, mert a bűnösök megtéré**sét** várod! \* Ments meg engem, Uram, bűneim **vi**harától, \*’ a te **nagy** irgalmad által!

***Olvasott doxológia, „Teljesítsük…” ekténia, majd pedig:***

Előverses sztihirák

***6. hang.***

MA KRISZTUS ELJÖTT a farize**us** házába, \* és a bűnös nő odaborult lába elé, **így** kiáltva: \* Tekints reám, mert a bűn**ben** elmerültem, \* és kétségbeestem tet**te**imért! \* Ne utáljon meg engem a **te** jóságod! \* Adj bűnbocsána**tot**, Uram, nekem, \*’ **és** üdvözíts engem!

**Elővers:** Beteltünk kora reggel irgalmaddal. Urunk, s ujjongtunk és **vi**gadoztunk napjainkban.

KIBONTOTTA HAJÁT ELŐTTED, Urunk, **a** bűnös nő, \* Júdás is kinyújtotta kezét a törvény**sze**gők felé. \* Az egyik azért, hogy elnyerje **a** feloldozást, \* a másik pedig, hogy pénz**hez** jusson. \* Azért így ki**ál**tunk hozzád: \* Szabadítónk, akit ő é**ret**tünk elárult, \*’ U**runk**, dicsőség néked!

**Elővers:** Hadd örvendjünk annyi napon át, ameddig megaláztál minket, és annyi évig, mint ameddig nyomorúságot láttunk, s tekints le szolgáidra és alkotásaidra, s igazítsd **út**ba azoknak fiait!

ROSSZ ILLATOT ÁRASZTÓ bűnös **nő** jött hozzád, \* könnyeivel öntözve lábadat, **Üd**vözítő, \* s így előre jelezte kín**szen**vedésedet. \* Hogyan nézzek szemedbe, U**ral**kodó, \* ki eljöttél, hogy megmentsd a mélyből **a** paráznát? \* Támassz fel engem **is** a halálból, \* ki Lázárt feltámasztottad negyednapra **a** sírból! \* Fogadj be engem, **nyo**morultat, \*’ és üd**vö**zíts engem, Uram!

**Elővers:** Legyen rajtunk a mi Urunk Istenünk fényessége, és kezeink munkáit te igazgasd jóra, kezeink **mun**káját jóra igazgasd!

AZ ÉLETMÓDJA MIATT KÉT**SÉG**BEESETT \* és erkölcseire nézve **rossz**hírű nő \* kenettel járult **hoz**zád, ezt mondva: \* Ne taszíts el engem, a **pa**ráznát, \* ki a Szűz**től** születtél, \* Ne vesd meg könnyeimet, az an**gya**lok öröme, \* de fogadj be engem, a **bűn**bánót, \* kit nem vetettél el vétkeim **köz**ben, Uram, \*’ a te **nagy** irgalmad folytán!

***Dicsőség… most és… 8. hang.***

URAM, A SOK **BŰN**BE merült nő \* istensége**det** megérezve \* vállalta a ke**net**hozást, \* s előre elhozta a balzsamot el**te**metésedre. \* „Ó, jaj nekem – **sír**va kiáltá –, \* éjszakaként borul rám bűneim so**ka**sága \* és a vétkekhez való ragaszkodás hold**ta**lan homálya! \* Fogadd el kön**nye**im patakját, \* ki a felhők vizét a tengerbe **zú**dítod. \* Hajolj le szívem só**haj**tásaihoz, \* ki az egeket meghajlítod kimondhatat**lan** alázattal! \* Csókkal borítom el legszentebb lá**ba**idat, \* és megtörlöm **a** hajfürtökkel, \* amelyekkel Éva **az** Édenkertben \* a te közeledésed hangjára félelmében el**rej**tőzött. \* Ki tudná föltárni bűne**im** sokaságát \* és a te ítéle**te**id mélységét? \* Üdvözítőm, lelkem meg**men**tője, \* ne vesd meg a **te** szolgálódat, \*’ hiszen **ir**galmad végtelen!”

***„Jó az Urat dicsérni…”, Háromszorszenttől a „Mi Atyánkig…”, majd*** ***konták:***

***8. hang. Minta: Mint a teremtmények zsengéit…***

MÍG JÁKOB JÓZSEF ELVESZTÉSÉN **SI**RÁNKOZOTT, \* nemes lelkű fia királyként tisztelve ült ha**di** szekerén. \* Mert ő az egyiptomi nő kéjvágyának **nem** hódolt be, \* ezért őt magasz**tal**ta fel az, \* ki az emberek **szí**vét látja, \*’ és neki küldött hervadhatat**lan** koszorút.

Uram, irgalmazz 40-szer, Dicsőség… most és… Ki a keruboknál… Az Úr nevében adj áldást, atya! Befejezés, mint a böjti vecsernyén, majd elbocsátó.